ถอดรหัสความสำเร็จ ‘เอสซีจี เคมิคอลส์’ หรือ SCGC ผู้นำธุรกิจเคมีภัณฑ์เพื่อความยั่งยืน
ถ้าพูดถึง ‘ธุรกิจเคมีภัณฑ์’ หลายคนอาจมองว่าเป็นเรื่องไกลตัว ไม่เกี่ยวกับผู้บริโภคอย่างเรา ๆ เท่าไหร่นัก แต่รู้หรือไม่ว่า  เครื่องใช้ไฟฟ้า บรรจุภัณฑ์ เครื่องแต่งกาย ไปจนถึงอุปกรณ์การแพทย์ อุปกรณ์การเกษตร ชิ้นส่วนยานยนต์ และโครงสร้างอาคาร ล้วนมีเคมีภัณฑ์อยู่ในห่วงโซ่อุปทาน (Supply Chain) ทั้งสิ้น
17 มี.ค. 2565

SCGC x ลงทุนแมน
ถ้าพูดถึง ‘ธุรกิจเคมีภัณฑ์’ หลายคนอาจมองว่าเป็นเรื่องไกลตัว
ไม่เกี่ยวกับผู้บริโภคอย่างเรา ๆ เท่าไหร่นัก
แต่รู้หรือไม่ว่า
เครื่องใช้ไฟฟ้า บรรจุภัณฑ์ เครื่องแต่งกาย
ไปจนถึงอุปกรณ์การแพทย์ อุปกรณ์การเกษตร ชิ้นส่วนยานยนต์ และโครงสร้างอาคาร
ล้วนมีเคมีภัณฑ์อยู่ในห่วงโซ่อุปทาน (Supply Chain) ทั้งสิ้น
โดยผู้ผลิตเคมีภัณฑ์ครบวงจรตั้งแต่ปิโตรเคมีขั้นต้นจนถึงขั้นปลายรายใหญ่ของประเทศไทย และเป็นผู้ผลิตชั้นนำในภูมิภาคอาเซียนก็ไม่ใช่ใครที่ไหน
นั่นคือ เอสซีจี เคมิคอลส์ หรือ SCGC
จึงไม่น่าแปลกใจ ที่ SCGC เป็นกลุ่มธุรกิจที่สร้างกำไรสูงสุดของกลุ่มเอสซีจี
โดยในปี 2564 กำไรจาก SCGC คิดเป็นสัดส่วนกว่า 61% ของกำไรสุทธิ/1ของเอสซีจี
อะไรคือปัจจัยแห่งความสำเร็จที่ทำให้ SCGC เติบโตอย่างโดดเด่น และบริษัทฯ วางกลยุทธ์เพื่อไปต่ออย่างไร ?
ลงทุนแมนจะเล่าให้ฟัง
SCGC เริ่มต้นธุรกิจเคมีภัณฑ์ในปี 2526
ตลอดระยะเวลาเกือบ 40 ปีที่ผ่านมา SCGC ได้ขยายการลงทุนอย่างต่อเนื่อง
ทั้งการขยายฐานการผลิตในอินโดนีเซียและเวียดนาม
รวมถึงร่วมมือกับพาร์ตเนอร์ระดับโลกในการคิดค้นและพัฒนานวัตกรรมเคมีภัณฑ์ ซึ่งเป็นหนึ่งในจุดแข็งของ SCGC
ทำให้ SCGC มีนวัตกรรมเคมีภัณฑ์ที่ตอบโจทย์ความต้องการของลูกค้าทุกกลุ่ม
และครอบคลุมธุรกิจเคมีภัณฑ์แบบครบวงจร
ตั้งแต่การผลิตผลิตภัณฑ์ปิโตรเคมีขั้นต้น (โอเลฟินส์)
ที่นำวัตถุดิบมาผ่านกระบวนการ เพื่อให้ได้สารตั้งต้น
ไปจนถึงผลิตภัณฑ์ปิโตรเคมีขั้นปลาย คือนำสารตั้งต้นเหล่านี้ ไปผลิตเป็น พอลิเมอร์ หรือ เม็ดพลาสติก ประเภทต่าง ๆ
ทั้ง พอลิเอทิลีน (PE) พอลิโพรพิลีน (PP) และพอลิไวนิลคลอไรด์ (PVC)
สำหรับผลิตสินค้าต่าง ๆ ตั้งแต่สินค้าในภาคอุตสาหกรรม และสินค้าอุปโภคบริโภค
ซึ่งทั้งหมดล้วนแล้วแต่เป็นสิ่งใกล้ตัวที่เกี่ยวข้องกับการใช้ชีวิตประจำวัน ช่วยอำนวยความสะดวก และทำให้คุณภาพชีวิตของเราดีขึ้น
เช่น บรรจุภัณฑ์อาหาร บรรจุภัณฑ์น้ำยาซักล้างต่าง ๆ เครื่องใช้ไฟฟ้า กันชนรถยนต์ ท่อและข้อต่อพีวีซี  หรือแม้แต่อุปกรณ์การแพทย์ อย่างหลอดเข็มฉีดยา ถุงและสายน้ำเกลือ รวมไปจนถึงโครงสร้างสาธารณูปโภคพื้นฐานต่าง ๆ เช่น ท่อส่งน้ำ สายเคเบิลโทรคมนาคม เป็นต้น
ไม่เพียงเท่านี้ เพื่อให้เป็นไปตามแนวคิด ESG (สิ่งแวดล้อม สังคม และบรรษัทภิบาล)
ที่เรียกได้ว่า เป็น DNA ในการทำธุรกิจของ SCGC
บริษัทฯ จึงได้พัฒนาผลิตภัณฑ์และโซลูชันที่หลากหลายเพื่อตอบโจทย์ ESG โดยหนึ่งในผลิตภัณฑ์ที่กำลังได้รับความสนใจอย่างมากจาก Brand Owner ก็คือ  SCGC GREEN POLYMER™ ซึ่งถือเป็นก้าวสำคัญที่พลิกโฉมวงการเคมีภัณฑ์ก็ว่าได้
โดย SCGC GREEN POLYMER™ เป็นโซลูชันพอลิเมอร์ที่เป็นมิตรกับสิ่งแวดล้อม ซึ่งช่วยตอบโจทย์ 4 ด้าน คือ
1. REDUCE ลดปริมาณพอลิเมอร์หรือพลาสติกในการผลิตชิ้นงาน โดยที่ยังแข็งแรงเหมือนเดิม
2. RECYCLABLE เปลี่ยนบรรจุภัณฑ์จากฟิล์มที่ใช้วัสดุหลายประเภท ให้เป็นวัสดุชนิดเดียว เพื่อให้นำไปรีไซเคิลได้
3. RECYCLE นำพลาสติกใช้แล้วมารีไซเคิลกลับมาใช้ใหม่ เพื่อลดปริมาณขยะ และลดการใช้ทรัพยากร
4. RENEWABLE ผลิตพอลิเมอร์ที่ย่อยสลายได้ตามธรรมชาติ ซึ่งได้รับการรับรองจากสถาบันชั้นนำของโลก เพื่อส่งเสริมการใช้ทรัพยากรหมุนเวียน และพลาสติกจากทรัพยากรหมุนเวียนอย่างพืช เป็นมิตรกับสิ่งแวดล้อม
แม้ SCGC จะเป็นผู้เล่นรายใหญ่ในอุตสาหกรรมอยู่แล้ว
แต่บริษัทฯ ยังให้ความสำคัญกับการพัฒนาเทคโนโลยีและนวัตกรรมต่าง ๆ อยู่เสมอ เพื่อผลิตสินค้าและบริการที่มีมูลค่าเพิ่มสูง หรือ HVA (High Value Added Products & Services) เพื่อตอบสนองความต้องการที่หลากหลาย
โดยมุ่งเน้นใน 5 กลุ่มอุตสาหกรรมที่มีอัตราการเติบโตสูง
ได้แก่ บรรจุภัณฑ์ การแพทย์และสุขภาพ ยานยนต์ โครงสร้างพื้นฐาน และโซลูชันทางด้านพลังงาน
ผ่านการวิจัยและพัฒนานวัตกรรม ทั้งแบบ In-house หรือภายในองค์กร
และเปิดกว้างเป็น  Open Innovation ที่ร่วมมือกับเครือข่ายต่าง ๆ รวมถึงสถาบันการศึกษาและการวิจัยชั้นนำทั้งในและต่างประเทศ
ซึ่งการมุ่งสู่นวัตกรรม HVA นี้เอง จึงทำให้ SCGC มีโซลูชันที่ตอบโจทย์เมกะเทรนด์อย่างรอบด้าน
ไม่ว่าจะเป็นเทรนด์ด้านสุขภาพ ด้านการใช้รถยนต์ไฟฟ้า EV รวมถึงด้านเศรษฐกิจหมุนเวียน (Circular Economy) เป็นต้น
มาถึงตรงนี้ คงพอเห็นภาพแล้วว่า ‘เคมีภัณฑ์’ ไม่ใช่เรื่องไกลตัวแต่อย่างใด
เพราะสินค้าและบริการของ SCGC นั้น มีความเชื่อมโยงอย่างแนบแน่นกับชีวิตเราในแทบทุกมิติ
ซึ่งนั่นเป็นหนึ่งในเหตุผลที่ทำให้ SCGC สามารถเติบโตอย่างยั่งยืนไปพร้อมกับอุตสาหกรรมต่าง ๆ  พร้อมมีส่วนช่วยให้เศรษฐกิจของประเทศเติบโตได้อย่างยั่งยืนด้วยเช่นกัน
และเป็นบริษัทชั้นนำของไทยที่ยืนหยัดในความเป็นผู้นำของอุตสาหกรรมในระดับภูมิภาคอาเซียนได้อย่างเต็มภาคภูมิ
****************************************
หมายเหตุ: /1 กำไรสำหรับปีส่วนที่เป็นของผู้ถือหุ้นบริษัทใหญ่
References -